Diari Oficial de la Generalitat Valenciana


Sumari del DOGV 5341, del 07-09-2006 (2006/10320)

CORRECCIÓ d'errors de l'Orde d'1 de setembre del 2006, de la Conselleria de Justícia, Interior i Administracions Públiques, per la qual es convoquen proves selectives d'accés al grup A, Cos d'Advocats de la Generalitat, pel sistema d'oposició, convocatòria 1/06.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5341

Data del DOGV
:   07-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10917


Data del document
:   06-09-2006

Organisme emissor
:   Conselleria de Justícia, Interior i Administracions Públiques

Tipus de document
:   Correcció d'errades

Correcció d'errades

 Descriptors 

:   * administració regional
    * advocat
    * concurs administratiu

CORRECCIÓ d'errors de l'Orde d'1 de setembre del 2006, de la Conselleria de Justícia, Interior i Administracions Públiques, per la qual es convoquen proves selectives d'accés al grup A, Cos d'Advocats de la Generalitat, pel sistema d'oposició, convocatòria 1/06. [2006/F10264]  
Advertits diversos errors en el text de l'orde mencionada, publicada en el Diari Oficial de la Generalitat Valenciana número 5.339, de 5 de setembre del 2006, es procedix a la seua correcció de la forma següent:  
La base 6.3 de la convocatòria queda redactada de la manera següent:  
6.3. Els aspirants que no posseïsquen la nacionalitat espanyola i, d'acord amb la base 7.7, estiguen exempts de la realització de la prova de castellà, hauran de presentar, junt amb la sol·licitud, fotocòpia compulsada del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud en Espanyol per a Estrangers expedit per les Escoles Oficials d'Idiomes o fotocòpia d'una titulació acadèmica espanyola expedida per l'òrgan oficial competent en el territori espanyol, fent-ho constar amb una creu en l'apartat 40.2 de la sol·licitud.  
La base 8.6 de la convocatòria queda redactada de la manera següent:  
8.6. Exempció de proves: conforme al que establix la disposició transitòria primera de la Llei 10/2005, de 9 de desembre, d'Assistència Jurídica a la Generalitat.  
Queden exempts de la realització del primer i segon exercici, les persones que hagen superat amb posterioritat a l'1 de febrer del 2001 la totalitat de les proves teòriques d'ingrés a cossos especials de funcionaris del grup A, llicenciats en Dret, al servici de l'administració general de l'estat o de l'administració de les comunitats autònomes, l'objecte específic i exclusiu de les quals siga la representació i defensa en juí o l'assessorament en dret de l'administració respectiva.  
En tot cas, tals proves teòriques hauran d'haver consistit, almenys, en l'exposició de temes seleccionats a la sort davant d'un òrgan compost per especialistes de les diferents zones del saber jurídic.  
El temari d'estes haurà de garantir profunds coneixements en tots les branques del dret, amb especial èmfasi en les matèries de dret civil, dret processal, dret constitucional i autonòmic i dret administratiu.  
Queden exempts de la realització del tercer i quart exercici els funcionaris de carrera de la Generalitat o d'altres administracions públiques del grup A, llicenciats en Dret, que hagueren exercit funcions efectives i exclusives d'assessorament en Dret o representació i defensa en juí de la Generalitat o entitats de dret públic vinculades o dependents d'esta, almenys, 6 mesos amb posterioritat a l'1 de febrer del 2001.  
La nota que se'ls assignarà, en ambdós supòsits, per als exercicis de què estiguen exempts, serà de cinc. Els aspirants poden renunciar a esta exempció i quedaran subjectes a les notes que obtinguen en els exercicis realitzats.  
La base 13.1 de la convocatòria queda redactada de la manera següent:  
13.1. Conforme al que establix l'art. 3.5 de la Llei de 10/2005, 9 de desembre, d'Assistència Jurídica de la Generalitat, el Tribunal de Selecció està compost pels següents set membres titulars i altres tants suplents, nomenats pel conseller de Justícia, Interior i Administracions Públiques:  
A) L'advocat general de la Generalitat o advocat de la Generalitat proposat per ell, que el presidirà.  
B) Un catedràtic o un professor titular d'universitat de disciplines jurídiques d'universitats públiques de la Comunitat Valenciana, proposat pel rector de la universitat a què corresponga per orde d'antiguitat.  
C) Un registrador de la propietat, un notari o un advocat col·legiat amb, almenys, quinze anys d'antiguitat, proposat pel degà autonòmic de la Comunitat Valenciana del Col·legi de Registradors de la Propietat i Mercantils d'Espanya, el degà del Col·legi Notarial de València o el president del Consell General de Col·legis d'Advocats de la Comunitat Valenciana.  
D) Un magistrat, proposat pel president del Tribunal Superior de Justícia de la Comunitat Valenciana, proposat pel seu president.  
E) Un representant del Consell Jurídic Consultiu de la Comunitat Valenciana, proposat pel seu president.  
F) Dos advocats de la Generalitat o un advocat de la Generalitat i un advocat de l'estat, actuant com a secretari un dels advocats de la Generalitat, proposat per l'advocat general de la Generalitat o per l'advocat general de l'estat.  
València, 6 de setembre de 2006.. El conseller de Justícia, Interior i Administracions Públiques: Miguel Peralta Viñes.